*****

ΚΑΝΟΝΙΣΜΟΣ (ΕΟΚ) αριθ. 358/82 ΤΟΥ ΣΥΜΒΟΥΛΙΟΥ

της 15ης Φεβρουαρίου 1982

περί της εφαρμογής της αποφάσεως αριθ. 1/81 του Συμβουλίου Συνεργασίας ΕΟΚ-Ισραήλ περί αντικαταστάσεως της λογιστικής μονάδας με την ECU στο πρωτόκολλο περί καθορισμού της εννοίας « καταγόμενα προϊόντα» η «προϊόντα καταγωγής» και των μεθόδων διοικητικής συνεργασίας, της συμφωνίας μεταξύ της Ευρωπαϊκής Οικονομικής Κοινότητος και του Κράτους του Ισραήλ

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,

την πρόταση της Επιτροπής,

Εκτιμώντας:

ότι η συμφωνία συνεργασίας μεταξύ της Ευρωπαϊκής Οικονομικής Κοινότητος και του Κράτους του Ισραήλ (1) υπεγράφη την 11η Μαΐου 1975 και άρχισε να ισχύει την 1η Ιουλίου 1975·

ότι κατ' εφαρμογή του άρθρου 25 του πρωτοκόλλου περί του προσδιορισμού της εννοίας των προϊόντων καταγωγής και των μεθόδων διοικητικής συνεργασίας, το Συμβούλιο Συνεργασίας ΕΟΚ- Ισραήλ θέσπισε την απόφαση αριθ. 1/81 περί τροποποιήσεως του πρωτοκόλλου περί των κονόνων καταγωγής·

ότι πρέπει να τεθεί σε εφαρμογή αυτή η απόφαση στην Κοινότητα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η απόφαση αριθ. 1/81 του Συμβουλίου Συνεργασίας ΕΟΚ-Ισραήλ εφαρμόζεται στην Κοινότητα.

Το κείμενο της αποφάσεως συνάπτεται στον παρόντα κανονισμό.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 15 Φεβρουαρίου 1982.

Για το Συμβούλιο

Ο Πρόεδρος

P. de KEERSMAEKER

(1) ΕΕ αριθ. L 136 της 28. 5. 1975, σ. 3.

ΑΠΟΦΑΣΗ αριθ. 1/81 ΤΟΥ ΣΥΜΒΟΥΛΙΟΥ ΣΥΝΕΡΓΑΣΙΑΣ ΕΟΚ-ΙΣΡΑΗΛ

της 18ης Νοεμβρίου 1981

περί αντικαταστάσεως της λογιστικής μονάδας με την ECU στο πρωτόκολλο περί του καθορισμού της εννοίας «καταγόμενα προϊόντα » η «προϊόντα καταγωγής» και των μεθόδων διοικητικής συνεργασίας, της συμφωνίας μεταξύ της Ευρωπαϊκής Οικονομικής Κοινότητος και του Κράτους του Ισραήλ

ΤΟ ΣΥΜΒΟΥΛΙΟ ΣΥΝΕΡΓΑΣΙΑΣ,

Έχοντας υπόψη:

τη συμφωνία μεταξύ της Ευρωπαϊκής Οικονομικής Κοινότητος και του Κράτους του Ισραήλ, και ιδίως τον τί- τλο Ι,

το πρωτόκολλο 3 σχετικά με την εφαρμογή του άρθρου 2 παράγραφος 3 της συμφωνίας, καλούμενο στο εξής «πρωτόκολλο», και ιδίως το άρθρο 25,

Εκτιμώντας:

ότι η λογιστική μονάδα δεν προσαρμόσθηκε στην παρούσα διεθνή νομισματική κατάσταση και ότι είναι ανάγκη να υιοθετηθεί μία νέα κοινή αξία βάσεως ώστε να καθορισθεί πότε τα έντυπα EUR 2 δύνανται να χρησιμοποιούνται αντί των πιστοποιητικών κυκλοφορίας EUR 1 και πότε δεν απαιτείται να παρέχεται δικαιολογητικό καταγωγής·

ότι οι Ευρωπαϊκές Κοινότητες εισήγαγαν την ECU από την 1η Ιανουαρίου 1981·

ότι πρέπει να χρησιμοποιηθεί η ECU ως κοινή αξία βάσεως·

ότι για λόγους διοικητικούς και εμπορικούς, αυτή η κοινή αξία βάσεως πρέπει να μείνει σταθερή για μία περίοδο τουλάχιστον δύο ετών, και ότι κατά συνέπεια η ECU η οποία θα χρησιμοποιηθεί πρέπει, κατ' εξαίρεση, να καθορισθεί σε μία ημερομηνία αναφοράς για να προσαρμόζεται κάθε δύο χρόνια,

ΑΠΟΦΑΣΙΖΕΙ:

Άρθρο 1

Το πρωτόκολλο τροποποιείται ως εξής:

1. Στο δεύτερο εδάφιο του άρθρου 6 παράγραφος 1, ο όρος «1 000 λογιστικές μονάδες» αντικαθίσταται από τον όρο «1 620 ECU».

2. Το τρίτο εδάφιο του άρθρου 6 παράγραφος 1 αντικαθίσταται από το ακόλουθο:

«Μέχρι και της 30ής Απριλίου 1983, η ECU, η οποία χρησιμοποιείται σε εθνικό νόμισμα δεδομένου κράτους, είναι το ισότιμο της ECU σε εθνικό νόμισμα αυτής της χώρας κατά την 1η Οκτωβρίου 1980. Για κάθε επομένη διετή περίοδο είναι το ισότιμο της ECU σε εθνικό νόμισμα αυτής της χώρας κατά την πρώτη εργάσισμη ημέρα του Οκτωβρίου του έτους που προηγείται αυτής της περιόδου των δύο ετών.

Τα ισοδύναμα προς τα ποσά σε εθνικό νόμισμα του κράτους εξαγωγής ποσά που εκφράζονται σε ECU στο παρόν άρθρο και στο άρθρο 17, καθορίζονται από το κράτος εξαγωγής και ανακοινώνονται στα άλλα μέρη της συμφωνίας.

Όταν αυτά τα ποσά είναι ανώτερα από τα αντιστοιχούντα ποσά τα οποία καθορίζονται από το κράτος εισαγωγής, αυτό τα αποδέχεται εάν το εμπόρευμα είναι τιμολογημένο στο νόμισμα του κράτους εξαγωγής.

Αν το εμπόρευμα είναι τιμολογημένο σε νόμισμα άλλου Κράτους μέλους της Κοινότητος, το κράτος εισαγωγής αναγνωρίζει το ποσό που κοινοποιήθηκε από το εν λόγω κράτος.»

3. Στο άρθρο 17 παράγραφος 2, οι όροι «60 λογιστικές μονάδες» και «200 λογιστικές μονάδες» αντικαθίστανται αντιστοίχως από τους όρους «105 ECU» και «325 ECU».

Άρθρο 2

Η παρούσα απόφαση αρχίζει να ισχύει την 1η Φεβρουαρίου 1982.

Έγινε στις Βρυξέλλες, στις 18 Νοεμβρίου 1981.

Για το Συμβούλιο Συνεργασίας

Ο Πρόεδρος

Michael BUTLER